נמל התעופה ואצלב האוול

נמל התעופה ואצלב האוול (בצ'כית: Letiště Václava Havla Praha; נקרא בעבר נמל התעופה רוּזִינְיֵה) הוא נמל התעופה הראשי בעיר פראג. נמל התעופה ממוקם באזור פראג-6. בשנת 2007 הוכרז כנמל התעופה הטוב ביותר במרכז ומזרח אירופה. נמל התעופה ואצלב האוול משמש כנמל הבית של חברת התעופה צ'ק איירליינס. היסטוריה צ'כיה נחשבת לחלוצה בתחום התעופה האזרחית באירופה עוד משנת 1919. הצורך בבניית שדה תעופה נוסף בפראג החל באמצע שנות ה-30 של המאה ה-20 עקב העומס הרב ששרר בנמל התעופה הישן "קְבֶּלה" והצורך להפריד לחלוטין את התעופה האזרחית מזו הצבאית. נמל התעופה רוזינה נפתח ב-5 באפריל 1937, ונשא את שמו של פרבר העיר פראג בו הוקם. באותה שנה זכה רוזינה בתערוכה הבינלאומית בפריז במדליית זהב עקב תכנונו האדריכלי היעיל, מעשה ידי האדריכל א. בנש. ב-5 באוקטובר 2012 לרגל יום הולדתו ה-76 של נשיא צ'כיה הראשון לאחר נפילת הקומוניזם ואצלב האוול שונה שמו של נמל התעופה מנמל התעופה רוזינה-פראג לנמל התעופה פראג-ואצלב האוול. בשטח נמל התעופה ממוקמים משרדים של רשות התעופה האזרחית הצ'כית. עד להקמת המכון לחקירת תאונות אוויריות כאישות נפרדת, חקירות תאונות אוויריות בצ'כיה בוצעו ממשרדים אלו. בתי נתיבות בנמל התעופה ארבעה טרמינלים: טרמינל 1: משמש ליעדים שאינם כלולים באמנת שנגן. טרמינל 2: נפתח ב-2003, משמש ליעדים בתוככי אמנת שנגן בלבד. טרמינל 3: נפתח ב-1997, משמש לטיסות שכר ופרטיות. טרמינל 4: הטרמינל הוותיק ביותר. נפתח ב-1937. משמש בלעדית לאח"מים ואורחי הממשל. סטטיסטיקות טיסות לישראל וממנה חברת צ'ק איירליינס מפעילה קו טיסה יומי בין השדה לנמל התעופה בן-גוריון. חברת סמארט וינגס מפעילה 3 טיסות שבועיות בין הנמל לנמל התעופה בן-גוריון. חברת Travel Service Airlines מפעילה בין 3–4 טיסות עונתיות בקיץ בין הנמל לנמל התעופה בן-גוריון. חברת אל על מפעילה טיסה יומית בין נמל התעופה בן-גוריון והנמל. חברת ריינאייר הפעילה בעבר שתי טיסות שבועיות בחורף בין הנמל לאילת-עובדה, ומפעילה כיום שתי טיסות שבועיות בחורף בין הנמל לנמל התעופה רמון. קישורים חיצוניים אתר האינטרנט הרשמי של נמל התעופה ואצלב האוול (בצ'כית) נמל התעופה ואצלב האוול, ברשת החברתית פייסבוק נמל התעופה ואצלב האוול, ברשת החברתית X (טוויטר) נמל התעופה ואצלב האוול, ברשת החברתית אינסטגרם נמל התעופה ואצלב האוול, ברשת החברתית LinkedIn נמל התעופה ואצלב האוול, סרטונים בערוץ היוטיוב נמל התעופה ואצלב האוול - האתר הרשמי הערות שוליים